CELEX: C2006/281/11
Language: et
Date: 2006-11-18 00:00:00
Title: Kohtuasi C-353/04: Euroopa Kohtu (esimene koda) 7. septembri 2006. aasta otsus (Bundesfinanzhof — Saksamaa eelotsusetaotlus) — Nowaco Germany GmbH versus Hauptzollamt Hamburg-Jonas (Määrused EMÜ nr 1538/91 ja nr 3665/87 — Ühenduse tolliseadustik — Eksporditoetused — Andmise tingimused — Veatu ja standardne turustuskvaliteet — Tolliprotseduur — Ekspordideklaratsioon — Füüsiline kontroll — Proovid ja näidised — Defektsete ühikute lubatud arv — Ühtne kvaliteet — Eksportija ja tolli õigused ja kohustused — Kodulinnuliha)

18.11.2006   
            
            
               ET
            
            
               Euroopa Liidu Teataja
            
            
               C 281/7
            
         Euroopa Kohtu (esimene koda) 7. septembri 2006. aasta otsus (Bundesfinanzhof — Saksamaa eelotsusetaotlus) — Nowaco Germany GmbH 
         versus
       Hauptzollamt Hamburg-Jonas
   (Kohtuasi C-353/04) (1)
   
   (Määrused EMÜ nr 1538/91 ja nr 3665/87 - Ühenduse tolliseadustik - Eksporditoetused - Andmise tingimused - Veatu ja standardne turustuskvaliteet - Tolliprotseduur - Ekspordideklaratsioon - Füüsiline kontroll - Proovid ja näidised - Defektsete ühikute lubatud arv - Ühtne kvaliteet - Eksportija ja tolli õigused ja kohustused - Kodulinnuliha)
   (2006/C 281/11)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Nowaco Germany GmbH
   
      Kostja: Hauptzollamt Hamburg-Jonas
   Kohtuasja ese
   Eelotsusetaotlus — Bundesfinanzhof — Komisjoni 5. juuni 1991. aasta määruse (EMÜ) nr 1538/91, millega kehtestatakse määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad (EÜT L 143, lk 11) ning nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 70 lõike 1 (EÜT L 302, lk 1) tõlgendamine — Taotlus eksporditoetuse saamiseks külmutatud kanade ekspordi eest — Kaupade veatu ja standardse turustuskvaliteedi tingimus juhul, kui kaubaproovi uurimisel tuvastati, et osa kanade partiist ei vasta määruse (EMÜ) nr 1538/91 artikli 6 nõuetele
   Resolutiivosa
   
               1.
            
            
               Komisjoni 5. juuni 1991. aasta määruse (EMÜ) nr 1538/91, millega kehtestatakse määruse (EMÜ) nr 1906/90 üksikasjalikud rakenduseeskirjad, muudetud komisjoni 4. juuni 1996. aasta määrusega (EÜ) nr 1000/96, sätted, millega kehtestatakse kvaliteedi miinimumnormid ja lubatud hälbed, eelkõige määruse artiklid 6 ja 7, on kohaldatavad selleks, et kindlaks määrata, kas kaup, millele taotletakse eksporditoetust, on “veatu ja standardse turustuskvaliteediga”.
            
         
               2.
            
            
               
                           a)
                        
                        
                           Sellistel asjaoludel, nagu need, millega on tegemist põhikohtuasjas, on 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud Euroopa Parlamendi ja nõukogu 19. detsembri 1996. aasta määrusega (EÜ) nr 82/97, artikkel 70 selles sättes ette nähtud kontrolli nõuetele vastavuse tingimusel kohaldatav selleks, et kindlaks määrata, kas kaup, millele taotletakse eksporditoetust, on “veatu ja standardse turustuskvaliteediga”.
                        
                     
                           b)
                        
                        
                           Määruse nr 2913/92, muudetud määrusega nr 82/97, artikli 70 lõike 1 esimeses lõigus ette nähtud ühtse kvaliteedi eeldus ei ole kohaldatav, kui võetud proovi suurus ei ole määruse nr 1538/91 artikli 7 seisukohalt piisav.
                        
                     
         
               3.
            
            
               Sellistel asjaoludel, nagu need, millega on tegemist põhikohtuasjas, on siseriiklike haldusasutuste ja kohtute kohustuseks tuvastada faktilised asjaolud, arvestades kõigi tõenditega. Nende tõendite hulka võivad kuuluda käsutuses olevad proovid, kuid samuti muud tõendid, eelkõige kontrollaktid, mille pädev tolliametnik on ühenduse õigusaktide kohaselt koostanud tema poolt tehtud füüsilise kontrolli kohta. Kui faktilisi asjaolusid ei ole võimalik tuvastada nii, et nende alusel saaks otsustada eksporditoetuse üle, peab siseriiklik kohus hindama eksportija ja tolli käitumist, määrates kindlaks, millisel määral kumbki neist on või ei ole kasutanud oma õigusi ja täitnud oma kohustusi, ja tegema asjakohased järeldused õiguse kohta eksporditoetusele.
            
         
      (1)  ELT C 262, 23.10.2004.